
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 157 
Αξιολόγηση μαθητών των Τεχνικών - Επαγγελματικών Εκ¬ 
παιδευτηρίων (Τ.Ε.Ε.) κατά το σχολικό έτος 1999-2000 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παράγρ. 3 του Ν. 
2640/3.9.98 (Α' 206) «Δευτεροβάθμια Τεχνική - Επαγγελ¬ 
ματική εκπαίδευση και άλλες διατάξεις» 

2. Τις διατάξεις του άρθρου 29 Α του Ν. 1558/1985 
(137Α) που προστέθηκαν με το άρθρο 27 του Ν. 
2081/1992 (154Α'), όπως αντικαταστάθηκαν με το άρθρο 
1 παρ. 2 του Ν. 2469/1997 (38 Α') και το γεγονός ότι από 
τις διατάξεις του παρόντος διατάγματος δεν προκαλείται 
πρόσθετη επιβάρυνση σε βάρος του Κρατικού Προϋπο¬ 
λογισμού για το τρέχον και τα επόμενα οικονομικά έτη. 

3. Τηναριθμ. 4/2000 Πράξη του Παιδαγωγικού Ινστιτού¬ 
του 

4. Την αριθμ. 203/2000 Γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 

Διαδικασία και τρόπος αξιολόγησης των μαθητών Α’ και 
Β’ κύκλου Σπουδών ΤΕΕ 

1. Κατά το σχολικό έτος 1999-2000 η διαδικασία, ο τρό¬ 
πος αξιολόγησης και κάθε θέμα σχετικό με τις εξετάσεις 
των μαθητώντου Α’ Κύκλου Σπουδών των Τεχνικών Επαγ¬ 
γελματικών Εκπαιδευτηρίων (ΤΕΕ) και τις εξετάσεις των 
μαθητώντου Β’ Κύκλου Σπουδών, σε όσα μαθήματα δεν 
εξετάζονται στις εξετάσεις πανελλαδικού επιπέδου, ρυθ¬ 
μίζονται από τις διατάξεις του ΠΔ 145/1999 (146 Α), επι- 
φυλασσομένωντων ειδικών διατάξεων του παρόντος. 

2. α) Στο αποδεικτικό προαγωγής και στο πτυχίο των μα¬ 
θητών Α' Κύκλου Σπουδών ΤΕΕ, οι οποίοι έχουν κατοχυ¬ 
ρώσει, δυνάμει των αποφάσεων του Υπουργού Εθνικής 
Παιδείας και Θρησκευμάτων Γ2/5317/6-10-1998 (1184 Β’) 
και Γ2/659/15-2-1999 (205 Β) τη βαθμολογία μαθήματος, 
σημειώνεται ότι έγινε χρήση της προαναφερθείσας δυνα¬ 
τότητας, το οικείο μάθημα δεν συνυπολογίζεται για την 
εξαγωγή του ΓΜΟ προαγωγής ή απόλυσης και αντί βαθ¬ 
μού τίθεται στο συγκεκριμένο μάθημα παύλα (-). 

β) Η διαδικασία και ο τρόπος αξιολόγησης των ξένων 
γλωσσών ρυθμίζεται ανάλογα με τα ισχύοντα για την εξέ¬ 
ταση της αγγλικής γλώσσας. 


3. α) Οι εξετάσεις των μαθητών που φοιτούν στα ιδιωτι¬ 
κά ΤΕΕ, διενεργούνται σε όλα τα μαθήματα ενώπιον εξε¬ 
ταστικών επιτροπών, εκτός από τα μαθήματα των πανελ¬ 
λαδικών εξετάσεων, τα οποία εξετάζονται σύμφωνα με 
την διαδικασία του παρόντος. 

β) Οι εξεταστικές επιτροπές ορίζονται από καθηγητές 
δημόσιων Τ.Ε.Ε. αντίστοιχης ή συναφούς ειδικότητας με 
το εξεταζόμενο μάθημα και ελλείψει αυτών, κατά προτε¬ 
ραιότητα, από εκπαιδευτικούς δευτεροβάθμιας εκπαί¬ 
δευσης ή δημόσιους υπαλλήλους ή από καθηγητές ιδιώ¬ 
τες, με απόφαση του προϊσταμένου του Γραφείου Τεχνι¬ 
κής Εκπ/σης και όπου αυτός ελλείπει της οικείας 
Διεύθυνσης Εκπαίδευσης στην αρμοδιότητα του οποίου 
ανήκουν τα ιδιωτικά Τ.Ε.Ε. στα οποία θα διενεργηθούν οι 
εξετάσεις. 

γ) Την εποπτεία των εξετάσεων σύμφωνα με τα ανωτέ¬ 
ρω έχει ο προϊστάμενος του οικείου Γραφείου Τεχνικής 
Εκπ/σης, και όπου αυτός ελλείπει ο προϊστάμενος της οι¬ 
κείας Διεύθυνσης Εκπαίδευσης. 

δ) Κατά τα λοιπά εφαρμόζονται οι διατάξεις της αριθ. 
Γ2/1674/26-4-1991 (333 Β') απόφασηςτου ΥΠ.Ε.Π.Θ. 

4. α) Γιατη διεξαγωγή των πανελλαδικών εξετάσεων και 
την απόλυση των μαθητών του Β’ Κύκλου Σπουδών των 
ΤΕΕ εφαρμόζονται οι διατάξεις του παρόντος. 

β) Για όσα θέματα των πανελλαδικών εξετάσεων δεν 
ρυθμίζονται ρητά με το παρόν Π.Δ. εφαρμόζονται αναλό- 
γως οι αντίστοιχες διατάξεις του ΠΔ 246/98, όπως έχει 
τροποποιηθεί και ισχύει και γενικότερα τα ισχύοντα για τις 
εξετάσεις της Γ Τάξης του Ενιαίου Λυκείου. 

Άρθρο 2 

Αξιολόγηση των μαθημάτων που θα εξετασθούν 
σε πανελλαδικό επίπεδο 

1. Τα μαθήματα Νέα Ελληνικά και Μαθηματικά, τα οποία 
δυνάμει της απόφασης του Υπουργού Εθνικής Παιδείας 
και Θρησκευμάτων Γ2/1249/22-3-2000 (420 Β’) εξετάζο¬ 
νται σε πανελλαδικό επίπεδο αξιολογούνται ως εξής: 

Α Νέα Ελληνικά 

α) Για την εξέταση στα Νέα Ελληνικά δίνεται στους μα¬ 
θητές σε φωτοαντίγραφο κείμενο από αυτά της εξετα¬ 
στέας ύλης. Οι μαθητές καλούνται: 

Α-1. Να απαντήσουν σε δύο (2) ερωτήσεις κατανόησης 
του κειμένου (επιχειρήματατου συγγραφέα, προβλήματα 
που θέτει κ.τ.λ.). 

Α-2. Να απαντήσουν σε δύο (2) ερωτήσεις σχετικά με τη 

γλώσσα του κειμένου. Δηλαδή: την οργάνωση του λόγου 
(διάρθρωση, συνοχή, δομή κ.τ.λ.), τη χρήση του λόγου 
(ορθογραφία, παραγωγή και σύνθεση των λέξεων, σύ¬ 
νταξη, ο ρόλος της στίξης, σημασιολογία (συνώνυμα, 
ανώνυμα, κ.τ.λ.), χρήση του κατάλληλου ύφους, της κα¬ 
τάλληλης γλωσσικής ποικιλίας). 

Α-3 Να γράψουν δύο κείμενα - παραγωγή λόγου: 

ι. Να δώσουν μια σύντομη περίληψη του κειμένου όταν 
αυτό το επιτρέπει το είδος του κειμένου. Η έκταση της πε¬ 
ρίληψης αυτής καθορίζεται ανάλογα με την έκταση και το 
νόημα του κειμένου. 

ιι. Να αναπτύξουν ένα θέμα το οποίο αφορά: μια ιδέα 
(όπως άποψη, στάση, πληροφορία, παράδειγμα, επιχεί¬ 
ρημα) ή να κρίνουν ή να ερμηνεύσουν κάποια σημεία του 
κειμένου ή να αναπτύξουν προσωπικές απόψεις παίρνο¬ 
ντας αφορμή από το κείμενο. Το θέμα αυτό είναι ενταγ- 
μένο σε επικοινωνιακό πλαίσιο και η έκτασή του καθορί¬ 
ζεται κατά προσέγγιση, μέχρι πεντακόσιες λέξεις. 

β) Οι εργασίες Α-1 και Α-2 βαθμολογούνται με 20 μονά¬ 
δες η κάθε μία, οι οποίες κατανέμονται αντίστοιχα στις 
επιμέρους ερωτήσεις. Στην παραγωγή λόγου η περίληψη 
βαθμολογείται με 20 μονάδες και η ανάπτυξη θέματος με 
40 μονάδες. Κατά τη βαθμολόγηση των θεμάτων λαμβά- 
νεται υπόψη: 

ι. Το περιεχόμενο: η ικανότητα του μαθητή να αποδίδει 
με πληρότητα και σαφήνεια τις ιδέες του ή τις γνώσεις 
που διδάχθηκε. 

ιι. Η χρήση της γλώσσας: η γνώση της γραμματικής και 
της σύνταξης, η χρήση του λεξιλογίου και κυρίως του κα¬ 
τάλληλου ύφους ανάλογα με την επικοινωνιακή περίστα¬ 
ση. 

ιιι. Η δομή: η ικανότητα του μαθητή να οργανώνει τις 
σκέψεις του σε κείμενο που έχει συνοχή και συνεκτικότη¬ 
τα. 

ιν. Η αποτελεσματικότητα του κειμένου του μαθητή 
ανάλογα με το σκοπό που επιδιώκει να πετύχει. 

ν. Η ικανότητα πρόσληψης του λογοτεχνικού κυρίως 
κειμένου και η ανταπόκριση του μαθητή σ’ αυτό. 

Β. Μαθηματικά 

α) Στους μαθητές δίνονται τρία (3) θέματα από την εξε¬ 
ταστέα ύλη, τα οποία μπορούν να αναλύονται σε υποε- 
ρωτήματα με τα οποία ελέγχεται: 

ί. Η γνώση εννοιών και ορολογίας και η ικανότητα εκτέ¬ 
λεσης γνωστών αλγορίθμων. 

Ν. Η ικανότητα του μαθητή να αναλύει, να συνθέτει και 
να επεξεργάζεται δημιουργικά ένα δεδομένο υλικό, κα¬ 
θώς και η ικανότητα επιλογής και εφαρμογής της κατάλ¬ 
ληλης μεθόδου. 

β) Τα τρία θέματα που δίνονται στους μαθητές διαρ¬ 
θρώνονται ως εξής: 

ί. Το πρώτο και το δεύτερο θέμα: Αποτελείταιτο καθένα 
από μία άσκηση που θα απαιτεί από το μαθητή ικανότητα 
συνδυασμού υπολογιστικών διαδικασιών από τη διδα- 
χθείσα ύλη ή και προηγούμενες γνώσεις. Η κάθε άσκηση 
μπορεί να αναλύεται σε επιμέρους ερωτήματα διαφόρων 
τύπων. 

Ν. Το τρίτο θέμα: Αποτελείται από ένα πρόβλημα. Το 
πρόβλημα αυτό, προκειμένου να λυθεί, απαιτεί από το μα¬ 
θητή ικανότητες συνδυασμού και σύνθεσης προηγούμε¬ 
νων γνώσεων, αλλά και την ανάπτυξη πρωτοβουλιών στη 
διαδικασία επίλυσής του. Το πρόβλημα μπορεί να ανα¬ 
λύεται σε επιμέρους ερωτήματα, τα οποία βοηθούντο μα¬ 
θητή στη λύση. 


γ) Η βαθμολογία κατανέμεται κατά 30% στο πρώτο θέ¬ 
μα, κατά 30% στο δεύτερο θέμα και κατά 40% στο τρίτο 
θέμα. 

2. Η επιλογή των θεμάτων στα ανωτέρω μαθήματα θα γί¬ 
νει στο Υπουργείο Εθνικής Παιδείας και Θρησκευμάτων 
από την Κεντρική Επιτροπή Πτυχιακών Εξετάσεων Β' Κύ¬ 
κλου Σπουδών Τ.Ε.Ε. του άρθρου 4 του παρόντος λίγες 
ώρες πριν από την έναρξη των εξετάσεων και η μεταβίβα¬ 
ση των θεμάτων θα γίνει με το σύστημα ηλεκτρονικής με¬ 
τάδοσης (\/ΒΙ). 

Άρθρο 3 

Πτυχίο Β’ Κύκλου Σπουδών ΤΕΕ 

1. Ο μαθητής λαμβάνει πτυχίο Β’ Κύκλου Σπουδών ΤΕΕ 
όταν συντρέχουν οι εξής περιπτώσεις: 

ι) έχει μέσο όρο σε όλα τα γραπτώς εξεταζόμενα μαθή¬ 
ματα τουλάχιστον εννέα και μισό (09,5) και 

ιι) Γενικό Μέσο Όρο σε όλα τα μαθήματα τουλάχιστον 
εννέα και μισό (09,5). 

2. Για τον υπολογισμό του ΓΜΟ του πτυχίου, ως τελικός 
βαθμός των εξεταζομένων μαθημάτων σε πανελλαδικό 
επίπεδο τίθεται ο μέσος όρος της προφορικής βαθμολο¬ 
γίας και του βαθμού των πανελλαδικών εξετάσεων, χωρίς 
να εφαρμόζεται αναλογικά η ρύθμιση του άρθρου 26 του 
ΠΔ246/98. Γιατην εφαρμογή της ρύθμισηςτηςπαρ. 6του 
άρθρου 2 του ν. 2640/1998 «Δευτεροβάθμια Τεχνική- 
Επαγγελματική Εκπαίδευση και άλλες διατάξεις» (ΦΕΚ 
206 Α’), όπως τροποποιήθηκε από το άρθρο 14 παρ. 37 
του ν. 2817/2000 «Εκπαίδευση των ατόμων με ειδικές ανά¬ 
γκες και άλλες διατάξεις (ΦΕΚ 78 Α) υπολογίζεται μόνον 
ο βαθμός των εξετάσεων που διεξάγονται σε πανελλαδι¬ 
κό επίπεδο. 

3. Μαθητές οι οποίοι έχουν απαλλαγεί, σύμφωνα με τις 
αποφάσεις του Υπουργού Εθνικής Παιδείας και Θρη¬ 
σκευμάτων Γ2/5317/6-10-98 (1184/Β’) και Γ2/659/15-2-99 
(205/Β’), από μάθημα που εξετάζεται σε πανελλαδικό επί¬ 
πεδο, μπορούν να μη συμμετέχουν στις εξετάσεις του μα- 
θήματοςτούτου και να λάβουν πτυχίο Β’ Κύκλου Σπουδών 
ΤΕΕ με το βαθμό που έχουν κατοχυρώσει, εφ’ όσον συ¬ 
ντρέχουν οι προϋποθέσεις της παραγράφου 1, καταθέ¬ 
τοντας σχετική υπεύθυνη δήλωση στο ΤΕΕ φοίτησής 
τους μέχρι και την 6η Ιουνίου του τρέχοντος έτους. Στην 
περίπτωση αυτή, στο πτυχίο, στο ατομικό δελτίο του μα¬ 
θητή και στο μητρώο των μαθητών σημειώνεται ότι έγινε 
χρήση της προαναφερθείσας δυνατότητας, το οικείο μά¬ 
θημα δεν συνυπολογίζεται για την εξαγωγή του ΓΜΟ από¬ 
λυσης και στο πτυχίο αντί βαθμού τίθεται στο συγκεκρι¬ 
μένο μάθημα παύλα (-). Για όσους από αυτούς συμμετέ¬ 
χουν στις πανελλαδικές εξετάσεις, ώστε να έχουν 
δυνατότητα πρόσβασης στα ΤΕΙ, ο τελικός βαθμός του 
μαθήματος για τον υπολογισμότου ΓΜΟτου πτυχίου, κα¬ 
τά τα οριζόμενα στην παράγραφο 2, είναι ο Μέσος Όρος 
του βαθμού εξέτασής τους στις πανελλαδικές εξετάσεις 
και του βαθμού που είχαν κατοχυρώσει στο οικείο μάθη¬ 
μα, ο οποίος λογίζεται ως προφορικός βαθμός. 

4. Πτυχιούχοι Β’ Κύκλου ΤΕΕ της κατηγορίας της παρ. 2 
του άρθρου αυτού και κάθε πτυχιούχος που επιθυμεί τη 
βελτίωση της βαθμολογίας του πτυχίου του, έχουν τις 
εξής δυνατότητες: 

α. να φοιτήσουν εκ νέου και να επαναλάβουν κανονικά 
όλα τα μαθήματα του Β’ Κύκλου Σπουδών ή 

β. να συμμετάσχουν μόνο στις εξετάσεις πανελλαδικού 
επιπέδου, διατηρώντας την προφορική τους βαθμολογία. 

Άρθρο 4 

Κεντρική Επιτροπή Πτυχιακών Εξετάσεων Β' Κύκλου 
Σπουδών Τ.Ε.Ε. 

1. α) Με απόφαση του Υπουργού Εθνικής Παιδείας και 
Θρησκευμάτων συγκροτείται Κεντρική Επιτροπή Πτυχια¬ 
κών Εξετάσεων Β' Κύκλου Σπουδών Τ.Ε.Ε. (Κ.Ε.Π.Ε. - 
Τ.Ε.Ε.), που εδρεύει στο ΥΠΕΠΘ και την οποία αποτε¬ 
λούν: 

ι) Ο Πρόεδρος του Τμήματος Τ.Ε.Ε. του Παιδαγωγικού 
Ινστιτούτου ή ένας (1) Σύμβουλος του Τμήματος Τ.Ε.Ε. 
του Παιδαγωγικού Ινστιτούτου, ως Πρόεδρος. 

ιι) Ένας (1) Σχολικός Σύμβουλος Δευτεροβάθμιας 
Εκπ/σης 

ιιι) Ένας (1) Σχολικός Σύμβουλος Τ.Ε.Ε. 
ιν) Ένας (1) εκπρόσωπος του Τμήματος Β’ Τεχνικής 
Επαγγελματικής Εκπαίδευσης της Δ/νσης Σπουδών 
Β'/θμιας Εκπ/σης του ΥΠΕΠΘ 
ν) Ένας προϊστάμενος Γραφείου Τ.Ε.Ε. 
νι) Ένα μέλος του ΚΈΈ. 

νιι) Ένας διοικητικός υπάλληλος της Κ.Υ. του ΥΠΕΠΘ 
κατηγορίας ΠΕ με βαθμό Α' 

β) Με την ίδια απόφαση ορίζονται οι αντίστοιχοι ανα¬ 
πληρωτές του Προέδρου, και των μελών της Κ.Ε.Π.Ε. - 
Τ.Ε.Ε. Ορίζονται επίσης ένας γραμματέας με τον αναπλη¬ 
ρωτή του και μέχρι δύο βοηθοί γραμματείς από καθηγη¬ 
τές Τ.Ε.Ε. με βαθμό Α'ή Β’ ή διοικητικούς υπαλλήλους του 
ΥΠΕΠΘ με βαθμό Α' ή Β'. Με όμοια απόφαση ορίζεται και 
το αναγκαίο για τη λειτουργία της Κ.Ε.Π.Ε. -Τ.Ε.Ε τεχνικό, 
εκπαιδευτικό και διοικητικό προσωπικό. 

2. Έργο της Κ.Ε.Π.Ε. -Τ.Ε.Ε. είναι η γενική εποπτεία, η 
διενέργεια και ο συντονισμός των πτυχιακών εξετάσεων 
του Β’ Κύκλου ΣπουδώντωνΤΈΈ. που διεξάγονται σε πα¬ 
νελλαδικό επίπεδο, η τελική διατύπωση, επιλογή και δια¬ 
βίβαση των θεμάτων των εξετάσεων αυτών στα εξεταστι¬ 
κά κέντρα των Τ.Ε.Ε., και η λήψη κάθε αναγκαίου μέτρου 
για την ομαλή και αδιάβλητη διεξαγωγή των εξετάσεων 
και τη βαθμολόγηση των γραπτών. 

3. Για τη διαμόρφωση των θεμάτων, η Κ.Ε.Π.Ε.-Τ.Ε.Ε. 
συμπληρώνεται από από τρεις εκπαιδευτικούς που δίδα¬ 
ξαν κάθε εξεταζόμενο μάθημα κατά το σχολικό έτος 
1999-2000 ή από δύο εκπαιδευτικούς που δίδαξαν το εξε¬ 
ταζόμενο μάθημα κατά το ίδιο σχολικό έτος και ένα σχο¬ 
λικό σύμβουλο της οικείας ειδικότητας. 

4. Δεν μπορεί να συμμετέχει στην Κ.Ε.Π.Ε.-Τ.Ε.Ε. όποι¬ 
ος είναι σύζυγος μαθητή ή έχει σχέση συγγένειας «εξ αί¬ 
ματος» ή «εξ αγχιστείας» μέχρι και τρίτου βαθμού με μα¬ 
θητή, που εξετάζεται στις Πανελλαδικές Εξετάσεις Β' Κύ¬ 
κλου Σπουδών των ΤΕΕ. 

5. α) Με απόφαση του Υπουργού Εθνικής Παιδείας και 
Θρησκευμάτων συγκροτείται πενταμελής επιτροπή ορ¬ 
γάνωσης των Πανελλαδικών Εξετάσεων Β' Κύκλου Σπου¬ 
δών των ΤΕΕ, που εδρεύει στην Κεντρική Υπηρεσία του 
ΥΠΕΠΘ και η οποία αποτελείται: 

ι. Από τον Προϊστάμενο του Τμήματος Β’ Τεχνικής Επαγ¬ 
γελματικής Εκπαίδευσης της Δ/νσης Σπουδών Β'/θμιας 
Εκπ/σης του ΥΠΕΠΘ. 

ιι. Από δύο εκπαιδευτικούς με βαθμό Α' ή Β'του Τμήμα¬ 
τος Β’Τεχνικής Επαγγελματικής Εκπαίδευσης της Δ/νσης 
Σπουδών Β'/θμιας Εκπ/σης του ΥΠΕΠΘ. 

ιιι. Από ένα διοικητικό υπάλληλο της Κ. Υ. του ΥΠΕΠΘ 
κατηγορίας ΠΕ με βαθμό Α'ή Β 
ιν. Από έναν υπάλληλο της Δ/νσης Μηχανοργάνωσης 
του ΥΠΕΠΘ. 


Με την ίδια απόφαση ορίζεται ένα από τα μέλη της επι¬ 
τροπής ως πρόεδρος και ως γραμματέας της επιτροπής 
ένας εκπαιδευτικός ή διοικητικός υπάλληλος της Κ.Υ. του 
ΥΠΕΠΘ. Με όμοια απόφαση ορίζεται και το αναγκαίο για 
τη λειτουργία της Επιτροπής τεχνικό, εκπαιδευτικό και δι¬ 
οικητικό προσωπικό. 

β) Έργο της Επιτροπής είναι η διοικητική προετοιμασία 
και υποστήριξη των πανελλαδικών εξετάσεων, η δημι¬ 
ουργία του αρχείου των μαθητώντου Β’ Κύκλου Σπουδών 
ΤΕΕ και η αποστολή του στα εξεταστικά κέντρα. 

Άρθρο 5 

Νομαρχιακές Επιτροπές Εξετάσεων Πανελλαδικού 
Επιπέδου Β' Κύκλου Σπουδών Τ.Ε.Ε. 

1. α) Με απόφαση του οικείου Προϊσταμένου Δ/βθμιας 
Εκπαίδευσης συγκροτείται σε κάθε νομό Νομαρχιακή 
Επιτροπή Εξετάσεων Β’ Κύκλου Σπουδών Τ.Ε.Ε.., την 
οποία αποτελούν: 

ι. Ο Προϊστάμενος της Δ/νσης ΔΈ. του νομού, ο οποίος 
μεριμνά για την εξασφάλιση της νομικής ορθότητας και 
αδιάβλητου της διαδικασίας και προεδρεύει της Επιτρο¬ 
πής. 

ιι. Ο Προϊστάμενος του Γ ραφείου Τ.Ε.Ε. της έδρας της 
οικείας Νομαρχίας και σε περίπτωση που δεν υπάρχει 
Γ ραφείο Τ.Ε.Ε., ο προϊστάμενος εκπαιδευτικών θεμάτων 
Τ.Ε.Ε. της Δ/νσης, σε περίπτωση δε που ελλείπει και αυ¬ 
τός ένας καθηγητής με βαθμό Α' Τεχνικής - Επαγγελματι¬ 
κής Εκπαίδευσης. 

ιιι. Ενας καθηγητής με βαθμό Α' ή Β’ Τεχνικής - Επαγ¬ 
γελματικής Εκπαίδευσης ή διοικητικός υπάλληλος με 
βαθμό Α' ή Β’, ο οποίος εκτελεί και χρέη γραμματέα. 

β) Μετην ίδια απόφαση του Προϊσταμένου ΔΕ ορίζονται 
οι αναπληρωτές των μελών της. 

γ) Ειδικά στη Νομαρχία Αθηνών και Θεσσαλονίκης συ¬ 
γκροτείται μία Επιτροπή ανά Διεύθυνση. 

δ) Η θητεία της Νομαρχιακής Επιτροπής λήγει με την 
ολοκλήρωση του έργου της. 

2. Έργο της Νομαρχιακής Επιτροπής είναι ο προγραμ¬ 
ματισμός, η γενική εποπτεία και ο συντονισμός διενέργει¬ 
ας των πανελλαδικών εξετάσεων στο νομό καθώς και η 
λήψη όλωντων αναγκαίων μέτρων για την ομαλή και αδιά¬ 
βλητη διεξαγωγή των εξετάσεων. 

3. Δεν μπορεί να συμμετέχει στη Νομαρχιακή Επιτροπή 
ή στις Επιτροπές Εξετάσεων των Τ.Ε.Ε. όποιος είναι σύ¬ 
ζυγος μαθητή ή έχει σχέση συγγένειας «εξ αίματος» ή «εξ 
αγχιστείας» μέχρι και τρίτου βαθμού με μαθητή που εξε¬ 
τάζεται στις Εξετάσεις πανελλαδικού επιπέδου της συ¬ 
γκεκριμένης Δ/νσης ΔΈ. του νομού. 

Άρθρο 6 

Επιτροπές Εξετάσεων ΤΕΕ 

1. α) Κάθε Τ.Ε.Ε. στο οποίο λειτουργεί Β' κύκλος Σπου¬ 
δών αποτελεί εξεταστικό κέντρο. 

β) Με απόφαση του Υπουργού Εθνικής Παιδείας και 
θρησκευμάτων, σε περίπτωση μικρού αριθμού εξεταζο- 
μένων μαθητών και εφόσον οι γεωγραφικές και συγκοι¬ 
νωνιακές συνθήκες το επιτρέπουν, μπορεί να μη λειτουρ¬ 
γούν ορισμέναΤ.Ε.Ε. ως εξεταστικά κέντρα (ΕΚ) καιοιμα- 
θητές τους να κατανέμονται στα πλησιέστερα Τ.Ε.Ε. που 
λειτουργούν ως Ε.Κ. Με την ίδια απόφαση τα ιδιωτικά 
Τ.Ε.Ε. στα οποία λειτουργεί Β' κύκλος μπορεί να λειτουρ¬ 
γούν ως Εξεταστικά Κέντρα ή οι μαθητές τους να κατανέ- 
μονται στα πλησιέστερα Ε. Κ. δημοσίων Τ.Ε.Ε. 

2. α) Οι Επιτροπές Εξετάσεων των Τ.Ε.Ε. συγκροτού¬ 
νται σε κάθε εξεταστικό κέντρο με απόφαση του προϊ¬ 
σταμένου ΔΕ, σε συνεργασία με τον Προϊστάμενο Γρα¬ 
φείου Τ.Ε.Ε. κάθε νομού, όπου υπάρχει, και αποτελούνται 
από: 

ι. Το διευθυντή του οικείου Τ.Ε.Ε., ως πρόεδρο. Ο Πρό¬ 
εδρος σε περίπτωση κωλύματος αναπληρώνεται από το 
νόμιμο αναπληρωτή του ή από καθηγητή ΤΕΕ με βαθμό Α’ 
και σε περίπτωση έλλειψης καθηγητή ΤΕΕ με βαθμό Α’ 
από καθηγητή ΤΕΕ με βαθμό Β’. 

ιι. Δύο καθηγητές που διδάσκουν στον Β’ Κύκλο Σπου¬ 
δών του Τ.Ε.Ε., έκτων οποίων ο ένας υποχρεωτικά να εί¬ 
ναι από άλλο Τ.Ε.Ε., και 

ιιι. Δύο χειριστές του συστήματος ηλεκτρονικής μετά¬ 
δοσης ,ως μέλη. 

β) Με την ίδια απόφαση ορίζεται ένας καθηγητής του οι¬ 
κείου Τ.Ε.Ε. ως γραμματέας της επιτροπής και μέχρι πέ¬ 
ντε (5) βοηθοί γραμματείς από εκπαιδευτικούς του οικεί¬ 
ου ή άλλου ΤΕΕ ή διοικητικούς υπαλλήλους. Οι βοηθοί 
γραμματείς ορίζονται ανάλογα με τον αριθμό των εξετα- 
ζομένων μαθητών. Ειδικότερα, εάν οι εξεταζόμενοι μαθη¬ 
τές είναι: 

ι. Λιγότεροιτων 50 δεν ορίζεται βοηθός γραμματέα, 
ιι. Από 51-150 ορίζεται ένας βοηθός γραμματέα, 
ιιι. Από 151-300 ορίζονται τρεις βοηθοί γραμματείς, 
ιν. Από 301-400 ορίζονται τέσσερις βοηθοί γραμματείς, 
ν. Από 401 και άνω ορίζονται πέντε βοηθοί γραμματείς, 
γ) Με όμοια απόφαση ορίζονται οι επιτηρητές καθηγη¬ 
τές σε κάθε εξεταστικό κέντρο, από καθηγητές ΤΕΕ η Ενι¬ 
αίων Λυκείων, οι συνοδοί των γραπτών δοκιμίων και το 
λοιπό αναγκαίο προσωπικό. 

δ) Έργο της Επιτροπής Εξετάσεων του Τ.Ε.Ε. είναι η 
διοργάνωση των εξετάσεων στο οικείο Τ.Ε.Ε. και η επο- 
πτεία της ομαλής και αδιάβλητης διεξαγωγής τους, η 
αναπαραγωγή των θεμάτων που αποστέλλονται από την 
Κ.Ε.Π.Ε.-ΤΕΕ, η συγκέντρωση και αποστολή των γραπτών 
στο οικείο βαθμολογικό κέντρο ή τη Νομαρχιακή Επιτρο¬ 
πή Εξετάσεων, καθώς και η παραλαβή της βαθμολογίας 
μετά τη βαθμολόγηση των γραπτών και η λήψη κάθε άλ¬ 
λου μέτρου που απαιτείται για την απρόσκοπτη διεξαγω¬ 
γή των εξετάσεων. Γιατη διευκόλυνση του έργου της Επι¬ 
τροπής τα τακτικά μέλη της απαλλάσσονται από τις εξω- 
διδακτικές εργασίες του σχολείου κατά την περίοδο των 
εξετάσεων, όχι όμως και από τη βαθμολόγηση των γρα¬ 
πτών των μαθητών τους στα μαθήματα που δεν εξετάζο¬ 
νται στις εξετάσεις πανελλαδικού επιπέδου. 

ε) Η θητεία της Επιτροπής λήγει με την ολοκλήρωση του 
έργου της. 

στ) Όταν δεν υπάρχουν μόνιμοι καθηγητές ως μέλη των 
Επιτροπών μπορεί να ορίζονται αναπληρωτές καθηγητές. 

3. α) Με απόφαση του Υπουργού Εθνικής Παιδείας και 
Θρησκευμάτων ορίζονται οι έδρες των Βαθμολογικών Κέ¬ 
ντρων για τις Εξετάσεις πανελλαδικού επιπέδου του Β' 
Κύκλου Σπουδών των Τ.Ε.Ε. καθώς και η κατανομή των 
γραπτώντων Ε.Κ. σε αυτά. Με απόφαση του οικείου Προϊ¬ 
σταμένου Διεύθυνσης ΔΕ και εφ’όσον υφίστανται σχετι¬ 
κές αιτήσεις μαθητών, κατάτα προβλεπόμενα στο εδάφιο 


ε' της παραγράφου αυτής, ορίζεται επιτροπή εξέτασης 
φυσικώς αδυνάτων μαθητών ανά νομό. Η Επιτροπή 
εδρεύει σε δημόσιο ΤΕΕ που ορίζεται με την ίδια απόφα¬ 
ση και αποτελείται από: 

ι) έναν διευθυντή ΤΕΕ ή καθηγητή ΤΕΕ με βαθμό Α’ ως 
πρόεδρο 

ιι) δύο καθηγητές ΤΕΕ, ανά εξεταζόμενο μάθημα, με 
βαθμό Α’ ή Β' ως εξεταστές-βαθμολογητές και 

ιιι) έναν καθηγητή ΤΕΕ με βαθμό Α’, ανά εξεταζόμενο 
μάθημα, αντίστοιχης ειδικότητας, ως αναβαθμολογητή. 

Οι καθηγητές των περιπτώσεων ιι) και ιιι) πρέπει να 
έχουν διδάξει κατά το σχολικό έτος 1999-2000 το αντί¬ 
στοιχο εξεταζόμενο πανελλαδικά μάθημα. Σε περίπτωση 
έλλειψης καθηγητών με τα προαναφερθέντα τυπικά προ¬ 
σόντα μπορεί να ορίζονται καθηγητές αντίστοιχης ειδικό¬ 
τητας Ενιαίου Λυκείου. 

Με την ίδια απόφαση του Προϊσταμένου Διεύθυνσης ΔΕ 
ορίζονται οι αναπληρωτές των μελών της Επιτροπής και 
ένας καθηγητής ΤΕΕ ή διοικητικός υπάλληλος ως γραμ¬ 
ματέας της. 

β) Η Επιτροπή διαβιβάζει, μεευθύνητου Προέδρου της, 
τα αποτελέσματα της βαθμολογίας στα οικεία ΤΕΕ και 
στις διευθύνσεις ΔΕ. 

γ) Ειδικά για την Αθήνα και Θεσσαλονίκη, οι Επιτροπές 
του εδαφίου α της παραγράφου αυτής συγκροτούνται 
στο οικείο βαθμολογικό κέντρο με απόφαση του Προέ¬ 
δρου του, ο οποίος μπορεί και να προεδρεύει αυτών. 

δ) Οι φυσικώς αδύνατοι μαθητές εξετάζονται με το ίδιο 
πρόγραμμα και στα ίδια θέματα που εξετάζονται και οι 
λοιποί μαθητές, γραπτά ή προφορικά, ανάλογα με την πά¬ 
θησή τους, με ανάλογη εφαρμογή των ρυθμίσεων που 
ισχύουν στις εξετάσεις της Γ Τάξης Ενιαίου Λυκείου. 

ε) Όσοι μαθητές επιθυμούν να εξετασθούν ως φυσικώς 
αδύνατοι πρέπει να καταθέσουν σχετική αίτηση με τα 
αναγκαία δικαιολογητικά στα σχολεία τους το αργότερο 
πέντε εργάσιμες ημέρες πριν από την ημερομηνία διεξα¬ 
γωγής των εξετάσεων. 

2. Δεν μπορούν στις Επιτροπές του άρθρου αυτού να 
συμμετέχουν όσοι έχουν σύζυγο ή σχέση συγγένειας «εξ 
αίματος» ή «εξ αγχιστείας» μέχρι καιτρίτου βαθμού με μα¬ 
θητή που εξετάζεται στο ίδιο εξεταστικό κέντρο. 

Άρθρο 7 

Η ισχύς του Διατάγματος αυτού αρχίζει από την ημερο¬ 
μηνία δημοσίευσής του στην Εφημερίδα της Κυβερνήσε- 
ως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 7 Ιουνίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

